එයට සහභාගි වෙමින් අදහස් දැක්වූ සමරසිංහ මහතා කියා සිටියේ, මෙවැනි වර්ෂාපතනයක් 1917 වර්ෂයේදී ද ඇති වූ බවයි.එක දිගටම පවතින වර්ෂාපතනය හා හිරු එළිය මද වශයෙන් ලැබීම, වලාකුළු වැඩි වශයෙන් දක්නට ලැබීම, සයිබීරියාවෙන් පැමිණෙන සුළං තත්ත්වය ආදී කාරණා නිසා මේ දිනවල අධික සීතල හා මීදුම් තත්ත්වයක් පවතින බව ද ඒ මහතා පැවසීය.මේ අතර කාලගුණ විද්‍යා අධ්‍යක්‍ෂ එම්. එම්. කාරියවසම් මහතා “දිනමිණ”ට අදහස් දක්වමින් කියා සිටියේ මෙවැනි ප්‍රබල “ලානිනා” තත්ත්වයක් වසර සියයකින්වත් ඇති නොවූ බවයි.